ai4bharat/Pralekha huggingface dataset:
کامرس اور صنعت کی وزارتہ
مرکزی کابینہ نے ایڈوانس ماڈل سنگل ونڈو فروغ دئے جانے کی ہند-جاپان مفاہمتی عرضداشت کی منظوری دی
نئیدہلی11 جنوری ۔وزیر اعظم جناب نریندر مودی کی صدارت میں ہونے والے مرکزی کابینہ کے اجلاس میں ڈیولپمنٹ آف ایڈوانس ماڈل سنگل ونڈو پر ہند –جاپان مفاہمتی عرضداشت کی منظوری دے دی ۔
فوائد :
اس مفاہمتی عرضداشت سے ایڈوانس ماڈل سنگل ونڈو کے فروغ کے کام اور اسے ہندوستان میں کاروباری کام کاج کے لئے ضروری انتظامی طریق کار کے لئے مرکزی اور ریاستی سرکاروں میں شروع کرنے اور ایک ایسا نظام فروغ دینے میں مدد ملے گی۔ جس میں تیز رفتاری کے ساتھ کام مکمل کیا جاسکے گا تاکہ ہندوستان میں ایز آف ڈوئنگ بزنس کے لئے حکومت ہند کی کوششوں میں تیز رفتاری پید ا کی جاسکے ۔ واضح ہوکہ ایڈوانس ماڈل سنگل ونڈو ہندوستان اور بیرون ملک بہترین طریقوں پر مبنی ہے ،جس میں معیارات کی اندازہ کاری کی جاسکتی ہے اور ہندوستان میں سنگل ونڈو کے قیام میں آنے والی رکاوٹوں کی شناخت کی جاسکے گی ۔اس طرح اس سے سرمایہ کاری کو فروغ حاصل ہوگا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-251
(Visitor Counter : 41
تعاون کی وزارت
امور داخلہ اور امداد باہمی کے مرکزی وزیر جناب امت شاہ نے اہم فیصلہ لیا ہے تاکہ سی آر سی ایس- سہارا ریفنڈ پورٹل پر دیہاتوں اور دور دراز علاقوں میں رہنے والے لوگوں کے لیے درخواستیں بھرنے کی سہولت فراہم کی جا سکے
کامن سروس سینٹرز  سہارا گروپ کی کوآپریٹیو سوسائٹیز کے جمع کنندگان کو سی آر سی ایس - سہارا ریفنڈ پورٹل https://mocrefund.crcs.gov.in پر اپنے دعوے جمع کرانے میں مدد کریں گے
امور داخلہ اور امداد باہمی کے مرکزی وزیر جناب امت شاہ نے دیہاتوں اور دور دراز علاقوں میں رہنے والے لوگوں کو سی آر سی ایس - سہارا ریفنڈ پورٹل پر درخواستیں بھرنے کی سہولت فراہم کرنے کے لیے ایک اہم فیصلہ لیا ہے۔ کامن سروس سینٹرز  سہارا گروپ کی کوآپریٹیو سوسائٹیز کے حقیقی جمع کنندگان کو سی آر سی ایس – سہارا ریفنڈ پورٹل پر دعوے جمع کرانے میں بھی مدد کریں گے۔ سینٹرل رجسٹرار آف کوآپریٹیو سوسائٹیز  - سہارا ریفنڈ پورٹل https://mocrefund.crcs.gov.in کو جناب امت شاہ نے 18 جولائی 2023 کو نئی دہلی میں شروع کیا تھا۔
ملک بھر میں پھیلے 5.5 لاکھ سے زیادہ کامن سروس سینٹرز کے ذریعہ 300 سے زیادہ ای خدمات فراہم کی جارہی ہیں۔ ان سی ایس سی میں انٹرنیٹ کنکٹیوٹی، کمپیوٹر، پرنٹرز اور اسکینر جیسی تمام سہولیات موجود ہیں۔ حقیقی جمع کنندگان، سی آر سی ایس – سہارا ریفنڈ پورٹل پر اپنے دعوے جمع کرانے کے لیے درخواست بھرنے کی خاطر قریبی کامن سروس سینٹر سے مدد حاصل کر سکتے ہیں۔
سی ایس سی – ایس پی وی نے سہارا کے حقیقی ڈیپوزیٹرز کی مدد کرنے کے لیے اپنے تمام ولیج لیول انٹرپرینیورز  کو مطلع کیا ہے اور اس کے سسٹم کو فعال کیا ہے تاکہ تصدیق شدہ ڈیپوزیٹرز کو کامن سروس سینٹر کے ذریعے دعوے جمع کرانے میں سہولت فراہم کی جا سکے۔
سہارا گروپ کی 4 کوآپریٹیو سوسائٹیوں - سہارا کریڈٹ کوآپریٹیو سوسائٹی لمیٹڈ، سہارین یونیورسل ملٹی پرپز سوسائٹی لمیٹڈ، ہمارا انڈیا کریڈٹ کوآپریٹیو سوسائٹی لمیٹڈ اور اسٹارز ملٹی پرپز کوآپریٹیو سوسائٹی لمیٹڈ کے حقیقی جمع کنندگان کے ذریعے دعویٰ جمع کرانے کے لیے سی آر سی ایس - سہارا ریفنڈ پورٹل تیار کیا گیا ہے۔
وزارت آیوش
آیوش قومی اداروں/مرکزی کونسل کے پروجیکٹوں کے مقررہ مدت میں بنیادی ڈھانچے کی ترقی کو یقینی بنائیں: جناب سربانند سونووال
وزارت آیوش نے ملک بھر میں مختلف آیوش بنیادی ڈھانچوں کی جدید کاری اور تعمیر میں تیزی سے ترقی کی ہے
آیوش کے وزیر جناب سربانند سونووال کی صدارت میں آیوش قومی کونسلوں اور قومی اداروں کے تعمیراتی پروجیکٹوں کا جائزہ لینے کے لیے ایک میٹنگ منعقد کی گئی۔ آیوش کے وزیر مملکت ڈاکٹر منجاپرا مہندر بھائی، جناب راجیش کوٹیچا، آیوش کی وزارت کے سکریٹری، آیوش قومی انسٹی ٹیوٹ/مرکزی کونسلوں کے وائس چانسلر، ڈائریکٹرز اور ڈائریکٹر جنرلز کے ساتھ پروجیکٹ مینجمنٹ کنسلٹنٹ کے نمائندوں نےاس میٹنگ میں شرکت کی۔
آیوش کی وزارت کا مقصد پورے ملک میں ایک عالمی معیار کا آیوش بنیادی ڈھانچہ بنانا ہے، جو ہندوستان کے آیوش انقلاب کو آگے بڑھانے میں اہم ثابت ہوگا۔ تقریباً، 41 آیوش بنیادی ڈھانچے کے منصوبے، جن میں موجودہ قومی اداروں/مرکزی کونسلوں کی نئی عمارت اور موجودہ اپ گریڈیشن شامل ہے، جس کی تخمینہ لاگت 1955.45کروڑ روپے ہے۔
اس موقع پر جناب سربانند سونووال نے کہا کہ قومی اداروں، سنٹرل کونسلوں کی وقتی بنیاد پر بنیادی ترقی ایک اہم توجہ کا مرکز ہے، جو آیوش کو انسانیت کی بہتر خدمت کرنے کے قابل بنائے گا۔ انہوں نے عوام کی بھلائی کے لیے تمام کاموں کو تیزی سے مکمل کرنے کی ہدایات دیں۔
وزیر موصوف نے مزید کہا کہ آیوش کے بنیادی ڈھانچے کی تعمیر ٹھیک اسی طرح کی جانی چاہئے جس طرح وزیر اعظم جناب نریندر مودی جی کی جامع بنیادی ڈھانچے کی ترقی کی اسکیم "گتی شکتی" ہے۔ آیوش حکام اور پروجیکٹ مینجمنٹ کنسلٹنٹس کو اس عملی فلسفے کا سنجیدگی سے نوٹس لینا چاہیے۔
آیوش کی وزارت کے کلیدی بنیادی ڈھانچے کے پروجیکٹوں میں چار قومی اداروں کے سیٹلائٹ انسٹی ٹیوٹ کا قیام، آل انڈیا انسٹی ٹیوٹ آف آیوروید ، نئی دہلی کے فیز-II کیمپس، شیلانگ میں شمال مشرقی انسٹی ٹیوٹ آف آیوروید اور ہومیوپیتھی  شامل ہیں۔ دیگر اہم پروجیکٹوں میں ایمس میں آیوش ونگ، جھجر میں این سی آئی، این آئی این، پونے میں نسرگ گرام اور دیگر شامل ہیں۔ نمایاں پروجیکٹ مینجمنٹ کنسلٹنٹس، جو ان منصوبوں کے لیے مصروف عمل ہیں، این پی سی سی لمیٹڈ، ڈبلیو اے پی سی ا و ایس لمیٹڈ، سی پی ڈبلیو ڈی لمیٹیڈ  ، این بی سی سی ، ایم ای سی او این اور پی ڈبلیو ڈی ہیں۔
گزشتہ ہفتے وزیر موصوف نے نئی ممبئی کے کھارگھر میں آیوش بلڈنگ کمپلیکس کا افتتاح کیا۔ اس کمپلیکس میں سینٹرل کونسل فار ریسرچ ان ہومیوپیتھی  کے تحت علاقائی ریسرچ انسٹی ٹیوٹ آف ہومیوپیتھی  اور سینٹرل کونسل فار ریسرچ ان یونانی میڈیسن  کے تحت علاقائی ریسرچ انسٹی ٹیوٹ آف یونانی میڈیسن  قائم ہوں گے۔
خواتین اور بچوں کی ترقیات کی وزارت
مشن واتسلیہ اسکیم کے تحت اسپانسر شپ
عورتوں اور بچوں کی بہبود کی وزارت مشن شکتی پر عملدرآمد کررہی ہے، جس کے تحت خواتین کے لئے سودھر گرہ اور انسانوں کی خریدوفروخت کی روک تھام کے لئے اجولا ہوم کو ضم کرکے اسے شکتی سدن کا نام دیا گیا ہے جو راحت اور بازآبادکاری ہوم ہے۔ اس کا مقصد مصیبتوں کا شکار اور دشوار حالات سے دوچار عورتوں کے لئے ایک محفوظ ماحول فراہم کرنا ہے۔ شکتی سدن مانگ کے مطابق زیر عمل مرکز کی اعانت والی اسکیم ہے جس کے تحت ریاستوں / مرکزی انتظام والے علاقوں کی ضرورت اور مانگ کے مطابق رقومات جاری کی جاتی ہیں۔
حکومت جو نائل جسٹس ایکٹ  ایکٹ 2015  پر عمل کررہی ہے جو ضرورت مند بچوں کی دیکھ بھال اور حفاظت کے لئے بنیادی قانون ہے۔ جے جے ایکٹ کے سیکشن دو   کے مطابق ایسے کسی بھی بچے کو جو مخدوش حالات کا شکار ہے اور جس کو منشیات کے استعمال یا انسانی خرید وفروخت کے حالات کا اندیشہ ہے اسے دیکھ بھال اور حفاظت کی ضرورت والا بچہ مانا جاتا ہے۔ جے جے ایکٹ کے تحت ان بچوں کو ادارہ جاتی اور غیر ادارہ جاتی دیکھ بھال فراہم کی جاتی ہے۔ ایکٹ کی عمل آوری بنیادی ذمہ داری ریاستی حکومت اور مرکزی انتظام والے علاقے کی انتظامیہ پر عائد ہوتی ہے۔ اس کے علاوہ جے جے ایکٹ کے تحت چائلڈ ویلفیئر کمیٹیوں کو اس بات کا اختیار تفویض کیا گیا ہے کہ وہ دیکھ بھال اور حفاظت کے حقدار بچے کے بارے میں فیصلہ کرسکیں اور اس کے لئے متعلقہ بچے کے تمام تر حالات وکوائف کو مد نظر رکھتے ہوئے بچے کے لئے جو بہترین ہوسکتا ہے وہ کیا جائے۔ جے جے ایکٹ کے سیکشن دو  کے تحت اسپانسر شپ کی تشریح اس طرح کی گئی ہے۔ بچے کی طبی، تعلیمی اور فروغ کی ضرورتوں سے نمٹنے کے لئے اضافی امداد ، جو مالی یا دیگر طرح کی بھی ہوسکتی ہے۔
اسپانسر شپ پروگرام کے تحت مشن واتسلیہ اسکیم دیکھ بھال اور حفاظت کے مجاز بچوں کے اصل خاندان یا رشتے داروں کو ان ذمہ داریوں کے لئے مدد فراہم کی جاتی ہے۔ یہ ایک مشروط امداد ہے اور اسکا مقصد اس بات کو یقینی بنانا ہے کہ بچے اپنے خاندان اور کمیونٹی کے اندر رہ کر ترقی کرسکیں اور اس کے لئے انھیں اپنے گھر سے دور نہ ہونا پڑے۔
اس کے علاوہ عورتوں اور بچوں کی بہبود کی وزارت بچوں کی دیکھ بھال ، ان کی حفاظت ، بازآبادکاریوں کے لئے مشن واتسلیہ اسکیم چلا رہی ہے۔ مشن واتسلیہ اسکیم کے تحت ریاستی سرکاروں اور یوٹی انتظامیہ کو دشوار حالات سے دوچار بچوں کے حالات کے تجزیئے اور بچوں کی دیکھ بھال کے انتظام کے لئے مالی اداد فراہم کی جاتی ہے۔ جومختلف طرح کے بہبود اطفال اداروں کو ملتی ہے اور غیر ادارہ جاتی بنیاد پربشمول اسپانسر شپ بھی دی جاتی ہے۔ مشن واتسلیہ اسکیم کے مطابق ریاستی / یوٹی سرکاروں کو اسپانسر شپ اور فوسٹر کیئر اپروول کمیٹی تشکیل دینی ہوتی ہے ۔ یہ کمیٹی ہر ضلع میں ضلع مجسٹریٹ کی سربراہی میں ہوتی ہے اور یہ فوسٹر کیئر کے بارے میں جائزہ لے کر اسپانسر شپ کے بارے میں منظوری دیتی ہے۔
یہ اطلاع عورتوں اوربچوں کی بہبود کی وزیر محترمہ سمرتی زوبن ایرانی نے آج راجیہ سبھا میں ایک تحریری جواب میں دی۔
وزارت خزانہ
سرکاری قرض کے بندوبست کے بارے میں سہ ماہی رپورٹ۔
مالی سال 20 کی پہلی سہ ماہی
نئی دہلی،27ستمبر ۔اپریل تا جون11-2010 سے وزارت خزانہ کی اقتصادی امورکے محکمے کی بجٹ ڈویژن کے سرکاری قرضوں کا بندوبست کرنے والے سیل مستقلنگ قرضوں کے بندوبست کے بارے میں ایک سہ ماہی رپورٹ شائع کررہا ہے۔ موجودہ رپورٹ اپریل تا جون 2019 کی سہ ماہی سے متعلق ہے۔
مالی سال 20 کے سہ ماہی کے دوران مرکزی حکومت نے 221000 ہزار کروڑ روپے مالیت کے تمسکات جاری کئے۔جبکہ مالی 2019 کے سہ ماہی میں144000 کروڑ روپے کے تمسکات جاری کئے گئے ہیں۔نئے تمسکات کی ویٹیڈ ایوریج میجوریٹی مالی سال 20 کی پہلی سہ ماہی میں 15.86 سال  رہی۔ اسی سہ ماہی میں تمسکات کئے جانے کا تخمیناً اوسط فائدہ مالی 19 کی چوتھی سہ ماہی کے 7.47 فیصد کے مقابلے میں 7.21 فیصد رہا۔ اپریل تا جون 2019 کے دوران مرکزی حکومت نے کیش مینجمنٹ بل جاری کرکے کوئی رقم حاصل نہیں کی۔ اس سہ ماہی کے دوران ایم ایس ایف سمیت بھنانے کا ایڈجسٹمنٹ کے تحت آر بی آئی کے ذریعہ دیاگیا کل اوسط لیکوی ڈیٹی انجکشن 175993 کروڑ روپے تھا۔
حکومت کی کل دینداری جون 2019 کے آخر میں بڑھ کر 8818392 کروڑ روپے ہوگئی جبکہ اوآخر مارچ 2019 میں یہ 8468086 کروڑ روپے تھی۔ او آ جون 2019 میں کل بقایا دینداری میں سرکاری قرض 89.4 فیصد تھا۔ تقریباً 28.9 فیصد بقایا کے لئے جاری تمسکات کی میجوریٹی پانچ سال سے کم ہے۔ جاری طریقے سے مارچ 2019 کےآخر میں کمرشیل بینکوں کا حصہ 40.3 فیصد اور بیمہ کمپنیوں کا 24.3 فیصد حصہ ظاہر ہوتا ہے۔
--------------------------------
U- 4379
(Visitor Counter : 71
کامرس اور صنعت کی وزارتہ
برآمداتی قرض کی بروقت دستیابی، ہندوستان کی برآمداتی نمو کی کلید ہے۔ پیوش گوئل
تجارت وصنعت کے مرکزی وزیر برآمداتی قرض سے تعلق مصنوعات پر منعقدہ میٹنگ کی صدارت کرتے ہوئے۔
تجارت اور صنعت نیز ریلویز کے مرکزی وزیر جناب پیوش گوئل نے آج نئی دہلی میں برآمداتی اداروں جیسے ایف آئی ای او، جیم اینڈ جیولری ایکسپورٹ پرموشن کونسل، کے نمائندے،وزارت خزانہ کے افسران اور مالی اداروں کے سربراہان کے ساتھ برآمداتی قرض سے متعلق موضوعات پر تبادلہ خیال کے لئے ایک میٹنگ کی۔تجارت اور صنعت کے مرکزی وزیر جناب ہردیپ سنگھ پوری اور محکمہ تجارت کے سیکریٹری جناب سوم پرکاش، ایم ایس ایم ای کے سیکریٹری جناب انوپ ودھوان غیر ملکی تجارت کے ڈائریکٹر جنرل ڈاکٹر ارون کمار پانڈا،محکمہ تجارت کے جناب آلوک وردھن اور محکمہ کے اعلی افسران نے دن بھر چلنے والی میٹنگ میں شرکت کی۔
برآمداتی قرض کی بروقت اور معقول حد تک دستیابی کسی بھی تجارتی سرگرمی کے لئے اہم ہوتی ہے اور یہ وہ اہم محرک ہوتا ہے جو برآمدات کو فروغ دیتا ہے۔یہ بات وزیر تجارت نے اپنے ابتدائی خطبے میں کہی۔انہوں نے کہا کہ وقت آگیا ہے کہ ہم سبسڈی سے ہٹ کر برآمد کاروں کو آسان کرنے کی دستیابی میں سہولت پہنچائیں۔
جناب پیوش گوئل نے کہا کہ گزشتہ چند برسوں کے دوران برآمداتی قرض کا حصہ کم ہوا ہے اور اس کی وجہ سے خصوصیت کے ساتھ ایم ایس ایم ای سیکٹر کے لئے باعث تشویش ہوا ہے کیونکہ اس کی وجہ سے قرض دینے والے اداروں کی ڈیمانڈ بڑھی ہے۔
وزیر تجارت نے کہا کہ تمام شراکت داروں کے ساتھ آج کی میٹنگ اس اہم چیلنج کا مقابلہ کرنے کے لئے اور میٹنگ میں شرکت کرنے والے اداروں اور تنظیموں سے حاصل ہونے والی معلومات کی بنیاد پر صورت حال کو بہتر بنانے کے لئے طلب کی گئی ہے۔
وزیرتجارت نے مزید کہا کہ برآمدکاروں پر پڑنے والے بوجھ کو دور کرنے اور ہندوستان کی برآمدات کو مزید مسابقتی بنانے نیز اور بہترین طریقہ کار کے ذریعہ اسے عالمی معیار تک بنانے کے لئے ہمیں سب سے پہلے ایک پائیدار پالیسی کا خاکہ تیار کرنا ہوگا۔جو بین الاقوامی سطح پر قابل قبول ہو، اس میں تسلسل اور فعال ہو، اعتماد، اتحاد اور معقول توجہ پر مبنی فریم ورک کے اندر مسئلے کا حل تلاش کرنا ہوگا۔سرکاری اداروں، برآمدات کو فروغ دینے والی کونسلوں اور مالی اداروں کے ذریعہ کی جانے والے کاموں میں زیادہ شفافیت لانی ہوگی۔
وزیر موصوف نے بتایا کہ اس شفافیت سے ہندوستان کے برآمدات کے لئے مسابقتی فائدے یقینی ہوں گے۔انہوں نے امید ظاہر کی کہ تمام شرکاء کے ساتھ آج دن بھر چلنے والی میٹنگ سے نہ صرف برآمدات کے شعبے کے لئے ایک ویژن فراہم ہوگا بلکہ سرکاری محکموں اور مالی اداروں کے ذریعہ عمل درآمد اور کاروائی کے ذریعہ ایک خاکہ بھی حاصل ہوگا۔ جناب پیوش گوئل نے امید ظاہر کی کہ اس میٹنگ کے نتیجہ میں آئندہ پانچ برسوں کے دوران برآمداتی قرض میں کئی گنا اضافہ ہوگا اور دنیا کے باقی حصوں کے مطابق ہندوستان بھی برآمداتی قرض دے سکے گا جو سستے اور انتہائی کم شرح سود پر حاصل کئے جاسکیں گے۔
زیر تبصرہ میٹنگ میں وزارت خزانہ، محکمہ اقتصادی امور، محکمہ مالی خدمات کے نمائندوں، ریزرو بینک آف انڈیا، اسٹیٹ بینک آف انڈیا،کنارا بینک، ایچ ڈی ایف سی بینک،کوتک مہندرا بینک، ایکسس بینک، بارک لیز بینک،سٹی انڈیا بینک ، بینک آف امریکہ، ایکزم بینک، ای سی جی سی ، انڈین بینکس ایسوسی ایشن ، ایف آئی ای او، ای ای پی سی، جی جے ای پی سی، لکھو ادیوگ بھارتی، ایف آئی سی سی آئی اور سی سی آئی کے افسران شرکت کررہے ہیں۔
وزارت خزانہ
دسمبر 2021 کو ختم ہونے والی سہ ماہی کے لیے پبلک ڈیبٹ مینجمنٹ پر سہ ماہی رپورٹ
وزارت خزانہ کے اقتصادی امور کے محکمے کا بجٹ ڈویژن اپریل-جون  2010-11 سے، پبلک ڈیبٹ مینجمنٹ سیل   قرضوں کے انتظام سے متعلق ایک سہ ماہی رپورٹ باقاعدگی سے جاری کر رہی ہے۔ موجودہ رپورٹ سہ ماہی اکتوبر - دسمبر 2021  سے متعلق ہے۔
مالی سال 22 کی تیسری سہ ماہی کے دوران، مرکزی حکومت نے 2,88,000 کروڑ مالیت کی مؤرخہ سیکیورٹیز جاری کیں جو مالی سال 21 کے تیسرے سہ ماہی میں 2,83,975 کروڑ تھی، جبکہ ادائیگیاں 75,300 کروڑ تھیں۔ بنیادی اجراء کی وزنی اوسط پیداوار مالی سال 22 کی تیسری سہ ماہی میں 6.26 فیصد سے بڑھ کر 6.33 فیصد ہو گئی۔ مؤرخہ سیکیورٹیز کے نئے اجراء کی وزنی اوسط میچورٹی مالی سال 22 کی تیسری سہ ماہی میں 16.88 سال پر زیادہ تھی جبکہ مالی سال 22 کی دوسری سہ ماہی میں یہ 16.51 سال تھی۔ اکتوبر - دسمبر 2021 کے دوران، مرکزی حکومت نے کیش مینجمنٹ بلز کے ذریعے کوئی رقم نہیں جمع کی۔ ریزرو بینک نے سہ ماہی کے دوران سرکاری سیکیورٹیز کے لیے اوپن مارکیٹ آپریشن نہیں کیا۔ اس سہ ماہی کے دوران آر بی آئی کی طرف سے لیکویڈیٹی ایڈجسٹمنٹ فیسیلٹی  بشمول مارجنل اسٹینڈنگ فیسیلٹی اور خصوصی لیکویڈیٹی فیسیلٹی کے تحت خالص یومیہ اوسط لیکویڈیٹی جذب 7,43,033 کروڑ تھا۔
حکومت کی کل ذمہ داریاں ، عارضی اعداد و شمار کے مطابق، دسمبر 2021 کے آخر میں 128,41,996 کروڑ تھی جبکہ ستمبر 2021 کے آخر میں 125,71,747 کروڑ تھی۔ یہ ایک سہ ماہی کی نشاندہی کرتا ہے۔ مالی سال 22 کی تیسری سہ ماہی میں 2.15 فیصد کا اضافہ۔ دسمبر 2021 کے آخر میں 91.48 فیصد کے مقابلے میں دسمبر 2021 کے آخر میں عوامی قرضہ کل بقایا واجبات کا 91.60 فیصد تھا۔ بقایا مؤرخہ سیکیورٹیز میں سے تقریباً 29.94 فیصد کی بقایا میچورٹی 5 سال سے کم تھی۔
مالی سال 22 کی پہلی اور دوسری سہ ماہی کی طرح اس سہ ماہی کے دوران جی -سیکشن کی سپلائی میں اضافے کی وجہ سے ثانوی مارکیٹ میں سرکاری سیکیورٹیز کی پیداوار سخت ہوگئی۔ تاہم، پیداوار کی حمایت ایم پی سی کے پالیسی ریپو ریٹ کو 4 فیصد پر برقرار رکھنے کے فیصلے سے ہوئی، تاکہ مالی سال 22 کی تیسری سہ ماہی کے دوران مناسب موقف کے ساتھ جاری رکھا جا سکے۔
ثانوی مارکیٹ میں، سہ ماہی کے دوران تجارتی سرگرمیاں 10-7سال کی میچورٹی بالٹی میں مرکوز تھیں بنیادی طور پر 10 سالہ بینچ مارک سیکورٹی میں زیادہ ٹریڈنگ کی وجہ سے۔ سہ ماہی کے دوران ثانوی مارکیٹ میں پرائیویٹ سیکٹر کے بینک غالب تجارتی حصے کے طور پر ابھرے۔ خالص بنیاد پر، غیر ملکی بینک اور پرائمری ڈیلرز خالص فروخت کنندگان تھے جبکہ کوآپریٹو بینک، ایف آئز، انشورنس کمپنیاں، میوچل فنڈز، پبلک سیکٹر کے بینک، نجی شعبے کے بینک اور ‘دیگر’ خالص خریدار تھے۔ مرکزی حکومت کی سیکورٹیز کی ملکیت کا نمونہ بتاتا ہے کہ دسمبر 2021 کے آخر میں تجارتی بینکوں کا حصہ 37.82 فیصد کے مقابلے میں ستمبر 2021 کے آخر میں 35.40 فیصد رہا۔
پبلک ڈیبٹ مینجمنٹ پر سہ ماہی رپورٹ تک رسائی کے لیے یہاں کلک کریں۔
۔ ۔ ۔ ۔ ۔ ۔ ۔ ۔ ۔
(ش ح۔ا ک ۔ ر ب (
U. No. : 3342
(Visitor Counter : 126
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 170.21 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی تعداد 994891 ہے۔
فی الحال زیر علاج مریضوں کی شرح 2.35 فیصد ہے۔
سردست ملک میں شفایابی کی شرح 96.46 فیصد ہے۔
گزشتہ 24 گھنٹوں کے دوران180456 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر40840658 ہوگئی ہے۔
پچھلے 24 گھنٹوں کے دوران 67597 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل74.29کروڑ ٹیسٹ کئے جاچکے ہیں۔گزشتہ 24 گھنٹوں کے دوران1346534 ٹیسٹ منعقد کئے گئے۔
شہری ہوابازی کی وزارت
شہری ہوا بازی کا شعبہ ہماری معیشت کا وسیلہ ہوگا: ہردیپ سنگھ پوری ملک کے بلند ترین اے ٹی سی کا افتتاح
شہری ہوابازی، ہاؤسنگ اور شہری امور کے وزیر مملکت جناب ہردیپ سنگھ پوری نے اندراگاندھی بین الاقوامی ہوائے اڈے میں ملک کے بلند ترین ایئر ٹریفک کاٹاور کا دہلی ایئر ٹریفک سروس کمپلیکس  میں افتتاح کرنے کے بعد تقریب سے خطاب کرتے ہوئے کہا کہ یہ عظیم اور جامع ڈھانچہ جاتی سہولت، ہوائی ٹریفک کے بے روک انتظام و انصرام کو یقینی اور موثر بنانے اور فضائی خدمات اور نظام کو آگے بڑھانے کی سمت میں ایک اہم قدم کی حیثیت رکھتی ہے۔ اس افتتاحی تقریب میں شہری ہوابازی کے محکمے کے سکریٹری جناب پردیپ سنگھ کھرول، ڈائریکٹر جنرل سول ایوی ایشن جناب ارون کمار، ایئرپورٹ اتھارٹی آف انڈیا کے چیئرمین جناب انوج اگروال، ایئرپورٹ اتھارٹی آف انڈیا اورشہری ہوابازی کے سینئر افسران کے ساتھ شرکت کی۔
جناب ہردیپ سنگھ پوری نے اس موقع پر ایئرپورٹ اتھارٹی آف انڈیا کی کوششوں پر مبارک باد دیتے ہوئے کہا کہ ہندوستانی ہوائی اڈوں پر فضائی مسافروں اور فضائی مال برداری میں اضافہ، ہندوستانی معیشت کی تیز رفتار نمو کا مظہر ہے۔ شہری ہوابازی کا شعبہ آئندہ برسوں میں ہندوستانی معیشت کے نمو اور ترقی میں کلیدی کردار ادا کرے گا۔
اس موقع پر شہری ہوابازی کے محکمے کے سکریٹری جناب پردیپ سنگھ کھرولا نے کہا کہ مشینوں کے پیچھے موجود افراد ہی کسی بھی کام کے لیے کلیدی اہمیت کے حامل ہوتے ہیں۔ ہم ملک بھر کے عہد بستہ ان ایئر ٹریفک کنٹرولس کو مبارک باد دیتے ہیں، جو آسمانوں میں ہماری پروازوں کو محفوظ بنانے میں کلیدی کردار ادا کرنے کے باوجود بھی گمنام رہتے ہیں۔
۔۔۔۔۔۔۔۔۔۔۔
U-3997
(Visitor Counter : 71
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 182.43 کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس 17.15 کروڑسے زیادہ غیر استعمال شدہ خوراکیں ابھی بھی دستیاب ہیں
نئی دلّی ،12 مارچ، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,82,43,66,520
|
|
دستیاب خوراک
|
|
17,15,23,591
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 182.43کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 17.15کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
وزارت اطلاعات ونشریات
اطلاعات و نشریات کی وزارت نے میڈیا پروڈکشن کے لئے ایس او پی جاری کیا
نئی دہلی،23اگست 2020/ میڈیا پروڈکشن ایک نہایت اہم معاشی سرگرمی ہے جس نے ہمارے ملک کی جی ڈی پی میں بے حد اہم تعاون دیا ہے۔ موجودہ کووڈ-19 وبائی مرض کے پیش نظر یہ بہت ضروری ہے کہ میڈیا پروڈکشن کی سرگرمیوں میں شامل مختلف اسٹیک ہولڈرز وبائی مرض کو پھیلنے سے روکنے کے لئےمناسب اقدام کریں اور اس کے ساتھ ہی وہ اپنے کاموں اور سرگرمیوں کو دوبارہ شروع کریں۔
وزارت اطلاعات و نشریات نے صحت اور خاندانی بہبود کی وزارت کے ساتھ صلاح و مشورے کے بعد میڈیا پروڈکشن کے لئے روک تھام کے اقدامات کے بارے میں معیاری اصول اور آپریٹنگ طریقہ کار تیار کیا ہے جس کا اجرا آج نئی دہلی میں اطلاعات و نشریات کےمرکزی وزیر جناب پرکاش جاوڈیکر نے کیا۔ رہنما اصولوں اور ہدایات میں عام اہم اصول/ہدایات میں شامل ہیں:
کووڈ -19 کنٹنمنٹ زون میں غیر ضروری سرگرمیوں کی اجازت نہیں دی گئی ہے۔ جو ملازمین بہت زیادہ خطرے میں ہیں انہیں اضافی احتیاطی تدابیر اپنانے کی ضرورت ہےجیسے کہ چہرہ کو ڈھکنا /ماسک پہننا ، بار بار ہاتھ دھونا، ہینڈ سینٹائزر کا استعمال وغیرہ اور خصوصی طور پر میڈیا پروڈکشن کے سلسلسہ میں سانس سےمتعلق آداب اور اطوار پر خصوصی توجہ دینا۔ یہ رہنما ہدایات وزارت صحت اور خاندانی بہبود کے ذریعہ جاری کی گئی ہیں۔
وزارت نے عام ایس او پیز مرتب کی ہیں جن میں اس شعبے میں مطلع کردہ نوٹیفائیڈ رہنما ہدایات اور مشقوں کو مدنظر رکھتے ہوئے جسمانی فاصلے نامزد داخلہ، شوٹ کے مقامات کے لئے نکاسی کا راستہ ، صفائی ستھرائی، عملے کی حفاظت ، رابطے کو کم سے کم کرنا اور ایم ایچ اے کی طر ف سے جاری سفر سے متعلق رہنما ہدایات پر عمل کرنا اور آپریشن کرنا شامل ہے۔ خاص طور پر بین الاقوامی طریقوں کے مطابق، چہرے کے ماسک کے حوالے سے، کیمرے کےسامنے اداکاروں کےعلاوہ کاسٹ اور عملے کے لئے فیس ماسک لازمی کردیا گیا ہے۔
میڈیا پروڈکشن دوبارہ شروع کرتے وقت تمام ریاستی سرکاروں اور دیگر اسٹیک ہولڈرس کے ذریعہ رہنما ہدایات اور ایس او پی کا استعمال کیاجاسکتا ہے۔
مرکزی وزیر جناب جاوڈیکر نے رہنما ہدایات جاری کرتے ہوئے کہا کہ ایس او پی بین الاقوامی معیارات کے مطابق ہے۔ اس سے کورونا وائرس کی وجہ سے تقریباً 6 ماہ سےبے حد متاثر صنعت کو بڑی راحت ملے گی اور لوگ وزارت کے اس قدم کا خیر مقدم کریں گے۔ جناب جاوڈیکر نے کہا کہ ا س قدم کا مقصد معیشت کے فروغ کو نئی رفتار بھی فراہم کرنا ہے کیونکہ فلم اورٹیلی ویژن سکریٹری تعداد میں لوگوں کو روزگار دیتا ہے۔
وزیر موصوف نے امید ظاہر کی کہ تمام ریاستیں ایس او بی کو منظور کریں گی اور اسے نافذ کریں گی ، نیز ضرورت پڑنے پر کچھ دیگر شرطوں کو اس میں جوڑ دیں گے۔
اس ایس او پی کو صحت اور خاندانی بہبود کی وزارت اور وزارت داخلہ کےساتھ مشاورت کے بعد جاری کیا گیا،
تفصیلی ایس او پی نیچے دیئے گئے لنک پر دستیاب ہے۔
م ن۔ ش ت ۔ ج
Uno-4751
(
وزارت دفاع
وزیر دفاع جناب راج ناتھ سنگھ مسلح دستوں میں خواتین کے رول پر ایس سی او ویبینار سے خطاب کریں گے
اہم جھلکیاں:
- سی ڈی ایس جنرل بپن راوت استقبالیہ تقریر کریں گے
- ’کامبیٹ آپریشنز میں خواتین کے رول کے تاریخی تناظر‘ پر منعقد نشست آئی ڈی ایس  کی ڈپٹی چیف لیفٹیننٹ جنرل مادھوری کانٹکر کی صدارت میں ہوگی
- سابق سکریٹری خارجہ محترمہ نروپما راؤ مینن ’جنگوں میں ابھرتے رجحانات اور خواتین جانبازوں کا ممکنہ رول‘ پر منعقدہ نشست کی صدارت کریں گے
وزیر دفاع جناب راج ناتھ مورخہ 14 اکتوبر 2021 کو شنگھائی تعاون تنظیم  کے ذریعے منعقدہ ’مسلح دستوں میں خواتین کا رول‘ پر ایک ویبینار میں افتتاحی خطبہ دیں گے۔ بین الاقوامی ویبینار کی میزبانی وزارت دفاع کے ذریعے ویڈیو کانفرنس موڈ میں کی جارہی ہے۔
چیف آف ڈیفنس اسٹاف جنرل بپن راوت افتتاحی خطبہ دیں گے۔ ایس سی او رکن ممالک کے نمائندے اپنے تجربات مشترک کریں گے، جس سے پالیسی ساز اور پریکٹیشنرز یکساں طور پر فیضیاب ہوں گے۔
ویبینار کا انعقاد دو نشستوں میں کیا جائے گا۔ ’کامبیٹ آپریشنز میں خواتین کے رول کے تاریخی تناظر‘ پر پہلی نشست کی صدارت ڈپٹی چیف آف انٹیگریٹڈ ڈیفنس اسٹاف  لیفٹیننٹ جنرل مادھوری کانٹکر کریں گی۔ بھارت کے علاوہ چین، قزاقستان اور کرغستان کے مقررین اس نشست میں اپنے خیالات مشترک کریں گے۔
دوسری نشست کی صدارت سابق سکریٹری خارجہ محترمہ نروپما راؤ مینن کریں گی۔ اس نشست کا موضوع ہے: ’جنگوں میں ابھرتے رجحانات اور خواتین جانبازوں کا ممکنہ رول‘۔ پاکستان، روسی فیڈریشن، تاجکستان اور ازبکستان کے نمائندے اس موضوع پر اپنے خیالات مشترک کریں گے۔
اس کانفرنس کا منصوبہ بنیادی طور پر سال 2020 میں رکن ممالک کے نمائندوں کی بنفس نفیس موجودگی کے ساتھ بنایا گیا تھا۔ حالانکہ کووڈ-19 کی وبا کے سبب اب اس کو ویڈیو کانفرنسنگ کے توسط سے منعقد کیا جارہا ہے، کیونکہ وبا کے باوجود ایس سی او رکن ممالک کے درمیان گفت و شنید اہم ہے۔
اختتامی خطبہ چیف آف انٹیگریٹڈ ڈیفنس اسٹاف کے ذریعے، چیف آف اسٹاف کمیٹی  کے چیئرمین ایئر مارشل بی آر کرشنا کو دیا جائے گا۔ویبینار میں وزارت دفاع کے سینئر سول و فوجی اہلکار بھی موجود رہیں گے۔
بھارت سرکار نے خواتین کا بھارتی دفاعی افواج کی قابل فخر اور لازمی اراکین اور مسلح افواج میں ان کے ذریعے ادا کئے جاسکنے والے ممکنہ رول کا اعتراف کیا ہے۔ اسی کے مطابق گزشتہ 7 برسوں میں حکومت نے بھارتی دفاعی دستوں میں خواتین کے لئے زیادہ مواقع پیدا کرنے کے ساتھ ساتھ خواتین اور مردوں کے لئے سروس کے شرائط میں یکسانیت پیدا کرنے کی خاطر متعدد اقدامات کئے ہیں۔ آج بھارتی دفاعی دستوں کے اندر خواتین، چاہے وہ بھارتی فوج ہو، بھارتی بحریہ ہو یا بھارتی فضائیہ ہو، بہت مضبوط ہیں۔